Ανεργία και άνεργοι: πολιτική οικονομία, κοινωνική διαστρωμάτωση, μετασχηματισμοί της εργασίας και προϋποθέσεις πολιτικής δράσης
Creators: name: Μαριάς, Γεώργιος Μιχαήλ
Publisher: name: Aristotle University of Thessaloniki
Year: 2016
Subjects: Ανεργία - άνεργοι
Ταξική ανάλυση
Πολιτική οικονομία
εργασία - απασχόληση
Μαρξ - μαρξισμός
πλήθος - πρεκαριάτο
Unemployment - unemployed
Class analysis
Political economy
Work - employment
Marx - Marxism
Multitude - precariat

description: Η παρούσα διπλωματική εργασία έχει σαν θέμα τη μελέτη της επίδρασης του φαινομένου της ανεργίας στο σύγχρονο παγκοσμιοποιημένο καπιταλισμό. Η βασική υπόθεση είναι ότι,με την τομή που συνιστά ο νεοφιλελευθερισμός, αλλάζει η σημασία του ζητήματος και έρχεται στην πρώτη γραμμή ανάλυσης, ως παράγοντας συστημικής αστάθειας. Μέσα από αυτό το πρίσμα, εξετάζεται ο ρόλος της ανεργίας στην κατανόηση της κίνησης της οικονομίας και των αλλαγών στην εργασία, καθώς και στη συγκρότηση των εργαζομένων και των ανέργων ως πολιτικών υποκειμένων.Για να καταλήξουμε σε συμπεράσματα σε σχέση με το κύριο ερώτημα, παρουσιάζονται κατ’ αρχήν οι απόψεις των τριών βασικών οικονομικών και πολιτικών ρευμάτων (φιλελευθερισμός, κεϋνσιανισμός, μαρξισμός) σε σχέση με τα αίτια της ανεργίας, τη θέση των ανέργων στην κοινωνία και τις πιθανές σχέσεις πολιτικής εκπροσώπησής τους. Στη συνέχεια δίνεται έμφαση σε μια συγκεκριμένη οπτική της μαρξιστικής προσέγγισης, με επίκεντρο το “γενικό νόμο της κεφαλαιοκρατικής συσσώρευσης” του Μαρξ, όπως τον επαναφέρουν στο προσκήνιο σύγχρονοι στοχαστές (μεταξύ άλλων οι FredericJameson και DavidHarvey). Εξετάζεται η ιστορική και ερμηνευτική δυνατότητα αυτής της προσέγγισης, που συνδέει τους άνεργους με το ρόλο τους στην παραγωγή, τη διαδικασία συσσώρευσης κεφαλαίου και τους εντάσσει στην σε μια ευρύτερη σύλληψη της εργατικής τάξης. Αντιπαραβάλλεται με άλλες προσεγγίσεις που εκκινούν από την ανάλυση των κοινωνικών τάξεων. Παράλληλα, εξετάζονται οι σύγχρονες μορφές ανεργίας, εργασίας και υποαπασχόλησης, η διάρθρωση και η χωρικότητα των τύπων ανεργίας και αποκλεισμού και οι συνέπειες ως προς τη δυνατότητα πολιτικής εκπροσώπησης, οργάνωσης ή διαχείρισης των εντάσεων που προκύπτουν. Τέλος, όσον αφορά την ένταξη των ανέργων σε ένα συλλογικό υποκείμενο και πολιτικό σχέδιο, γίνεται ανάλυση σε σχέση με άλλες, αντίθετες ή συμπληρωματικές, προσεγγίσεις, όπως ενδεικτικά το πρεκαριάτο ή το πλήθος, ώστε να εξαχθούν τα τελικά συμπεράσματα για κάποιες γενικές θεωρητικές προϋποθέσεις πολιτικής συγκρότησης και δράσης.
description: The aim of the present thesis is to study the effects of unemployment in contemporary globalized capitalism. Our main assumption is that the significance of this issue has changed after the prevalence of neoliberalism, bringing it at the forefront of analysis as a crucial factor of systemic instability. Based on this framework, we examine the role of unemployment in order to understand the ways that economy in general and labor specifically are changing, and the transformations that occur regarding the constitution of the workers and the unemployed as political subjects.To this end, we first present the three main economic and political currents (liberalism, Keynesianism, Marxism) in relation to the explanations they provide on the causes of unemployment and their views on the social position and political representation of the unemployed.Subsequently, we will emphasize on a certain, Marxist point of view, centered around the “general law of capital accumulation”, as formulated by Marx and recently brought in surface by contemporary thinkers, including Frederic Jameson and David Harvey, among others.We examine the historical and hermeneutical potential of such an approach, linking the unemployed to their role inside the production and the capital accumulation processes and considering them as part of a broader conception of the working class. This will be juxtaposed to other theories which are based on a social class analysis.In parallel, we review the contemporary forms of unemployment and precarious labor, the structure and spatiality of the different forms of unemployment and social exclusion, along with their consequences to the potential of a certain political representation, organization and management of the various tensions that emerge. Finally, concerning the inclusion of the unemployed into a collective subject and political plan, we proceed into an analysis in relation to different, adversarial or complementary approaches,including, indicatively, the precariat or the multitude, so as to reach our final conclusions on certain general theoretical preconditions of political constitution and action.